作者:宋之問
標題:龍門應制
內容:宿雨霽氛埃，流雲度城闕。河堤柳新翠，苑樹花先發。洛陽花柳此時濃，山水樓臺映幾重。群公拂霧朝翔鳳，雲罕才臨禦水橋，天衣已入香山會。山壁嶄巖斷複連，層巒舊長千尋木，遠壑初飛百丈泉，彩仗蜺旌繞香閣。下輦登高望河洛。東城宮闕擬昭回，南陽溝塍殊綺錯。林下天香七寶臺，山中春酒萬年杯，微風一起祥花落，歌舞淹留景欲斜，石關猶駐五雲車。鳥旗翼翼留芳草，郊外喧喧引看人，傾都南望屬車塵。囂聲引颺聞黃道，吾皇不事瑤池樂，時雨來觀農扈春。